Ashes 2019: I Am Not About Personal Milestones, Says Nathan Lyon After Equaling Dennis Lillee Record | एशेज: नाथन लायन ने की डेनिस लिली के 355 टेस्ट विकेट की बराबरी, कहा, 'उपलब्धियों के लिये नहीं खेलता' | Lokmat News Hindi
Nathan Lyon: ऑस्ट्रेलियाई ऑफ स्पिनर नाथन लायन ने दूसरे एशेज टेस्ट के दौरान डेनिस लिली के 355 विकेटों के रिकॉर्ड की बराबरी कर ली
By भाषा | Follow | Published: August 16, 2019 12:37 PM2019-08-16T12:37:35+5:30 | Updated: August 16, 2019 12:37 PM2019-08-16T12:37:35+5:30
नाथन लायन ने की डेनिस लिली के 355 टेस्ट विकेट की बराबरी
लंदन, 16 अगस्त: ऑफ स्पिनर नाथन लायन ने टेस्ट क्रिकेट में डेनिस लिली के 355 विकेट की बराबरी के बाद कहा कि वह निजी उपलब्धियों के बारे में नहीं बल्कि ऑस्ट्रेलिया के लिये टेस्ट मैच और सीरीज जीतने के बारे में सोचते हैं।
ऑस्ट्रेलिया ने एशेज सीरीज के दूसरे टेस्ट के दूसरे दिन इंग्लैंड को पहली पारी में 258 रन पर समेट दी, जिसमें लायन ने 68 रन देकर तीन विकेट झटके। इस तरह उन्होंने लिली के 355 विकेट की बराबरी की।
इससे वह ऑस्ट्रेलिया के सर्वकालिक विकेट चटकाने वाले गेंदबाजों में केवल लेग स्पिनर शेन वॉर्न (708) और तेज गेंदबाज ग्लेन मैकग्रा (563) से पीछे तीसरे स्थान पर हैं। ये दोनों गेंदबाज संन्यास ले चुके हैं।
लायन ने कहा, ‘‘मैंने हमेशा ही कहा है कि मैं निजी उपलब्धियों के बारे में नहीं सोचता। मैं सिर्फ ऑस्ट्रेलिया के लिये टेस्ट मैच जीतने या टेस्ट श्रृंखला जीतने पर ध्यान लगाता हूं।’’
31 साल के इस गेंदबाज ने कहा, ‘‘मुझे इसके बारे में सोचने का कभी समय ही नहीं मिला।’’ उन्होंने कहा, ‘‘मैं खुद को वॉर्न, मैक्ग्रा, लिली के साथ रखे जाने से असहज सा महूसस करता हूं। मेरी निगाहों में ये सभी महान खिलाड़ी हैं और मैं सिर्फ ‘ऑफ ब्रेक’ गेंदबाजी करने वाला खिलाड़ी हूं जो ऑस्ट्रेलियाई प्रशंसकों को अपनी क्रिकेट टीम पर गर्व महसूस कराने की कोशिश कर रहा हूं।’’
Web Title: Ashes 2019: I am not about personal milestones, says Nathan Lyon after equaling Dennis Lillee record
Nathan LyonAshes Test SeriesAustralia Cricket TeamEngland Cricket Teamनाथन लायनएशेज टेस्ट सीरीजऑस्ट्रेलिया क्रिकेट टीमइंग्लैंड क्रिकेट टीम
Ashes Series: इस ऑस्ट्रेलियाई बल्लेबाज ने रचा इतिहास, डॉन ब्रैडमैन-मैथ्यू हेडन के क्लब में हुआ शामिल
Eng vs Aus, 3rd Test: जो रूट की संघर्षपूर्ण पारी से इंग्लैंड को अब भी जीत की उम्मीद, बनाने होंगे और 203 रन